CELEX: 31991D0235
Language: el
Date: 1991-04-17 00:00:00
Title: 91/235/ΕΟΚ: Απόφαση της Επιτροπής της 17ης Απριλίου 1991 σχετικά με τις ποσότητες αιγείου και προβείου κρέατος που είναι δυνατό να εισαχθούν το 1991 σε ορισμένες ευαίσθητες ζώνες της αγοράς από ορισμένες τρίτες χώρες

Avis juridique important

|

31991D0235

91/235/ΕΟΚ: Απόφαση της Επιτροπής της 17ης Απριλίου 1991 σχετικά με τις ποσότητες αιγείου και προβείου κρέατος που είναι δυνατό να εισαχθούν το 1991 σε ορισμένες ευαίσθητες ζώνες της αγοράς από ορισμένες τρίτες χώρες  

Επίσημη Εφημερίδα αριθ. L 105 της 25/04/1991 σ. 0056 - 0057

ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Απριλίου 1991  σχετικά με τις ποσότητες αιγείου και προβείου κρέατος που είναι δυνατό να εισαχθούν το 1991 σε ορισμένες ευαίσθητες ζώνες της αγοράς από ορισμένες τρίτες χώρες  ( 91/235/ΕΟΚ ) Η ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του αιγείου και προβείου κρέατος ( 1 ), όπως τροποποιήθηκε από τον κανονισμό ( ΕΟΚ ) αριθ . 3577/90 ( 2 ),  τον κανονισμό ( ΕΟΚ ) αριθ . 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένους όρους εισαγωγής που προβλέπονται στον κανονισμό ( ΕΟΚ ) αριθ . 1837/80 περί κοινής οργανώσεως αγοράς στον τομέα του αιγείου και προβείου κρέατος ( 3 ),  όπως τροποποιήθηκε από τον κανονισμό ( ΕΟΚ ) αριθ . 3939/87 ( 4 ), και ιδίως το άρθρο 1 παράγραφος 2,  Εκτιμώντας :  ότι ορισμένες χώρες που έχουν συνάψει συμφωνίες αυτοπεριορισμού με την Κοινότητα έχουν αναλάβει να περιορίσουν τις εισαγωγές αιγείου και προβείου κρέατος προς τις ευαίσθητες ζώνες της αγοράς, στις παραδοσιακές ποσότητες ή, κατά περίπτωση, στις ποσότητες  προς τις οποίες τείνουν τα παραδοσιακά εμπορικά ρεύματα - ότι, σύμφωνα με τις διατάξεις του άρθρου 1 παράγραφος 1 τρίτη περίπτωση του κανονισμού ( ΕΟΚ ) αριθ . 2641/80, η έκδοση αδειών εισαγωγής για τα εν λόγω προϊόντα αναστέλλεται όταν οι συμφωνηθείσες  εισαγόμενες προς αυτές τις ζώνες έχουν ξεπεραστεί - ότι πρέπει, κατά συνέπεια, να προσδιοριστούν οι ποσότητες που μπορούν να εισαχθούν στις ζώνες αυτές το 1991 και να κοινοποιηθεί στους ενδιαφερόμενους φορείς η ημερομηνία μετά την οποία δεν χορηγούνται  πλέον άδειες -  ότι έχουν ήδη συμφωνηθεί οι ποσότητες, με ανταλλαγή επιστολών, με την Αυστρία ( 5 ), την Ισλανδία ( 5 ), την Τσεχοσλοβακία ( 5 ), τη Γιουγκοσλαβία ( 5 ) και τη Ρουμανία ( 6 )-  ότι, όσον αφορά τη Βουλγαρία, την Ουγγαρία και την Πολωνία, οι ποσότητες πρέπει να καθορίζονται κάθε έτος στα πλαίσια διαβουλεύσεων -  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Αιγών και Προβατοειδών,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :  Άρθρο 1  Οι αρμόδιες αρχές της Γαλλίας εκδίδουν, για το 1991, μέσα στα όρια των ποσοτήτων που αναφέρονται στο παράρτημα, πιστοποιητικά εισαγωγής για το αίγειο και πρόβειο κρέας που υπάγεται στους κωδικούς ΣΟ 0104 10 90, 0104 20 90 και 0204, που  εισάγονται στη Γαλλία από τις τρίτες χώρες που αναφέρονται στο παράρτημα ΙΙ .  Άρθρο 2  Οι αρμόδιες αρχές της Ιρλανδίας εκδίδουν, για το 1991, μέσα στα όρια των ποσοτήτων που αναφέρονται στο παράρτημα, πιστοποιητικά εισαγωγής για το αίγειο και πρόβειο κρέας που υπάγεται στους κωδικούς ΣΟ 0104 10 90, 0104 20 90 και 0204, που  εισάγονται στην Αυστρία, Ισλανδία, Γιουγκοσλαβία, Τσεχοσλοβακία, Ρουμανία, Βουλγαρία, Ουγγαρία και Πολωνία .  Άρθρο 3  Τα πιστοποιητικά που αναφέρονται στο άρθρο 1 εκδίδονται μόνο στη Γαλλία .  Άρθρο 4  Η παρούσα απόφαση απευθύνεται στα κράτη μέλη . Βρυξέλλες, 17 Απριλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 289 της 7 . 10 . 1989, σ . 1 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 275 της 18 . 10 . 1980, σ . 2 . ( 4 ) ΕΕ αριθ . L 373 της 31 . 12 . 1987, σ . 1 . ( 5 ) ΕΕ αριθ . L 154 της 9. 6 . 1984, σ . 36 . ( 6 ) ΕΕ αριθ . L 96 της 3 . 4 .  1985, σ . 30 .    ΠΑΡΑΡΤΗΜΑ Ι  Ποσότητες που αναφέρονται στο άρθρο 1  ( σε τόνους )   Χώρα  Ισοδύναμο βάρος σφαγίου     Αυστρία  0  Βουλγαρία  360  Γιουγκοσλαβία  50  Ισλανδία  0  Ουγγαρία  975  Πολωνία  1 150  Ρουμανία  144  Τσεχοσλοβακία  0